কলকাতা, ১৫ ফেব্রুয়ারি : কংগ্রেসের বিধানসভা অভিযান ঘিরে উত্তপ্ত হয়ে উঠল মহানগর কলকাতা। কংগ্রেসের মিছিল আটকে দিল পুলিশ। এসএন ব্যানার্জি রোডে মিছিল আটাকানোর পরই কংগ্রেসের সঙ্গে পুলিশের ধস্তাধস্তি বেধে যায়। প্রদেশ কংগ্রেস সভাপতি অধীর চৌধুরীর নেতৃত্বে কংগ্রেস নেতা কর্মীরা রাস্তায় বসে বিক্ষোভে ফেটে পড়েন। রাজ্যে গণতন্ত্র ফেরানোর দাবি তুললেন তিনি। ছোট ছোট দল করে পুলিশের ব্যারিকেড ভাঙার চেষ্টা করেন কংগ্রেস নেতা-কর্মীরা।